Foto: Farg‘ona viloyat IIB axborot xizmati Farg‘ona viloyati Farg‘ona tumanida 17 noyabrdan 18 noyabrga o‘tar kechasi ota va o‘g‘il is gazidan zaharlanib vafot etdi. Bu haqda viloyat Ichki ishlar boshqarmasi axborot xizmati ma’lum qildi. Qayd etilishicha, 17 noyabr kunidan 18 noyabr kuniga o‘tar kechasi Farg‘ona tumani, “Gulshan” MFY, Samo ko‘chasidagi xonadonlardan birida istiqomat qiluvchi 62 yoshli X.A (erkak) va birga yashovchi 31 yoshli o‘g‘li X.B yashash xonadonida is gazidan zaharlanish natijasida hodisa joyida vafot etgan. Holat yuzasidan tergov guruhi tomonidan hodisa joyida surishtiruv ishlari olib borilmoqda.